শনিবাৰে পুৱা ১০ মান বজাত শিৱসাগৰ জিলাৰ আমগুৰিৰ ৰামুঙীয়াৰ বেলিমুখীয়া পথাৰত এজন ৩০/৩৫ বছৰীয়া যুৱকৰ মৃতদেহ উদ্ধাৰ হোৱা ঘটনাই অঞ্চলটোত তীব্ৰ চাঞ্চল্যৰ সৃষ্টি কৰিছে।
আমগুৰি আৰক্ষী থানাৰ অন্তৰ্গত বেলিমুখীয়া পথাৰত গৰু চাবলৈ যোৱা লোকে পথাৰৰ আলিত পৰি থকা মৃতদেহটো দেখা পাই আৰক্ষীক খবৰ দিয়ে।
যুৱকজনৰ পৰিচয় বৰ্তমানলৈকে জানিব পৰা নাই। আমগুৰি আৰক্ষী উপস্থিত হৈ ইতিমধ্যে ঘটনাৰ তদন্ত আৰম্ভ কৰাৰ লগতে মৃতদেহটো মৰণোত্তৰ পৰীক্ষাৰ বাবে প্ৰেৰণ কৰিছে।
চাৰ্ট আৰু জীনচ পেন্ট পৰিহিত যুৱকজনৰ কি পৰিস্থিতিত মৃত্যু হ'ল সেই বিষয়ে আৰক্ষীয়ে মৰণোত্তৰ পৰীক্ষাৰ পিছতহে নিশ্চিত হ'ব পৰা যাব বুলি মন্তব্য কৰিছে।
আৰক্ষীৰ তদন্ততহে আৰু অধিক তথ্য পোহৰলৈ আহিব বুলি আশা কৰিব পাৰি।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
